द कपिल शर्मा शो

द कपिल शर्मा शो, ज्याला TKSS म्हणूनही ओळखले जाते, हा एक भारतातील हिंदी स्टँड-अप कॉमेडी आणि टॉक शो आहे, जो सोनी एंटरटेनमेंट टेलिव्हिजनद्वारे प्रसारित केला जातो. कपिल शर्माद्वारे होस्ट होणाऱ्या या कार्यक्रमाच्या पहिल्या सीझनचा प्रीमियर २३ एप्रिल २०१६ रोजी झाला. ही मालिका शांतीवन नॉन-को-ऑपरेटिव्ह हाउसिंग सोसायटीमधील कपिल आणि त्याचे शेजारी यांच्याभोवती फिरते. कार्यक्रमाचे चित्रीकरण गोरेगाव पूर्व, मुंबई येथे असलेल्या फिल्मसिटीमध्ये होते. 

शोचा पहिला सीझन कपिलच्या K9 प्रॉडक्शनने फ्रेम्स प्रोडक्शनच्या सहकार्याने तयार केला होता, तर दुसरा आणि तिसरा सीझन सलमान खान टेलिव्हिजन आणि बनजय एशियाद्वारे K9 प्रॉडक्शन आणि "टीम" नावाच्या (त्रयंभ एंटरटेनमेंट आणि मिडिया) कंपनीसह संयुक्तपणे तयार केला जात आहे.

स्वरूप 
मालिकेचे स्वरूप मुख्यत्वे कपिल शर्माच्या पूर्वीच्या कॉमेडी नाईट्स विथ कपिल शो सारखे आहे. हा शो कपिल शर्मा आणि त्याच्या विनोदी कलाकारांच्या टीमभोवती फिरतो, ज्यात सुमोना चक्रवर्ती, किकू शारदा, चंदन प्रभाकर, कृष्णा अभिषेक, भारती सिंग आणि रोशेल राव यांचा समावेश आहे, जे शांतीवन नॉन-ऑपरेटिव्ह हाउसिंग सोसायटीच्या रहिवाशांची भूमिका करतात. साधारणपणे प्रत्येक भाग दोन भागांमध्ये उलगडतो ज्याचा पहिला भाग शोच्या अभिनेत्यांद्वारे तयार केलेला कॉमिक स्किट असतो आणि दुसरा भाग सेलिब्रिटींच्या मुलाखतीचा असतो, जिथे विविध क्षेत्रातील लोकप्रिय व्यक्ती कपिल शर्माशी हलक्या-फुलक्या संवादात सहभागी होतात. नवज्योतसिंग सिद्धू हे शोचे कायमस्वरूपी पाहुणे होते, पण १६ फेब्रुवारी २०१९ नंतर अर्चना पूरण सिंग यांनी त्यांची जागा घेतली.

संदर्भ 

सोनी वाहिनी दूरचित्रवाहिनी मालिका